ಟೀ ಜೊತೆ ಸವಿಯಿರಿ ಹಾಗಲಕಾಯಿ ಟಿಕ್ಕಿ..! ಹಾಗಲಕಾಯಿ ಎಂದರೆ ಮೂಗು ಮುರಿಯುವವರೇ ಜಾಸ್ತಿ. ಇದೇ ಹಾಗಲಕಾಯಿಯನ್ನು ಬಳಸಿಕೊಂಡು ರುಚಿಯಾದ ಟಿಕ್ಕಿ ಮಾಡುವ ವಿಧಾನ ಇಲ್ಲಿದೆ. ಇದು ತಿನ್ನುವುದಕ್ಕೆ ರುಚಿಕರವಾಗಿಯೂ ಇರುತ್ತದೆ. ಬೇಕಾಗುವ ಸಾಮಗ್ರಿಗಳು: 2 ಹಾಗಲಕಾಯಿ ತುರಿದದ್ದು, 1 ಕ್ಯಾರೆಟ್ ತುರಿದದ್ದು, 200 ಗ್ರಾಂಪನ್ನೀರ್ ತುರಿ, ¼ ಕಪ್ ಓಟ್ಸ್ ಪ್ಲೋರ್, 2ಹಸಿಮೆಣಸು ಚಿಕ್ಕದಾಗಿ ಕತ್ತರಿಸಿದ್ದು, 1 ಟೀ ಸ್ಪೂನ್ ಖಾರದ ಪುಡಿ, ¼ ಟೀ ಸ್ಪೂನ್ಅರಿಶಿನಪುಡಿ, 1 ಟೀ ಸ್ಪೂನ್ಚಾಟ್ ಮಸಾಲ, ¼ ಕಪ್ಕೊತ್ತಂಬರಿಸೊಪ್ಪು, ಉಪ್ಪುರುಚಿಗೆ ತಕ್ಕಷ್ಟು, ಎಣ್ಣೆಸ್ವಲ್ಪ. ಮಾಡುವ ವಿಧಾನ: ಒಂದು ಬೌಲ್ ಗೆ ಹಾಗಲಕಾಯಿ ತುರಿ, ಕ್ಯಾರೆಟ್ ತುರಿ, ಪನ್ನೀರ್, ಓಟ್ಸ್, ಚಾಟ್ ಮಸಾಲ, ಖಾರದ ಪುಡಿ,ಅರಿಶಿನ ಪುಡಿ, ಹಸಿಮೆಣಸು, ಕೊತ್ತಂಬರಿಸೊಪ್ಪು, ಉಪ್ಪು ಹಾಕಿ ಚೆನ್ನಾಗಿ ಮಿಕ್ಸ್ ಮಾಡಿ.ನಂತರ ಇದರಿಂದ ಸ್ವಲ್ಪ ಸ್ವಲ್ಪ ಹಿಟ್ಟು ತೆಗೆದುಕೊಂಡು ಕೈಯಲ್ಲಿ ತಟ್ಟಿ ಟಿಕ್ಕಿ ರೀತಿ ಮಾಡಿಕೊಳ್ಳಿ. ಗ್ಯಾಸ್ ಮೇಲೆ ಒಂದು ತವಾ ಇಟ್ಟು ಅದು ಬಿಸಿಯಾಗುತ್ತಲೇ ಸ್ವಲ್ಪ ಎಣ್ಣೆ ಹಾಕಿ ನಂತರ ಒಂದೊಂದೇ ಟಿಕ್ಕಿಯನ್ನು ಇಟ್ಟು ಹದ ಉರಿಯಲ್ಲಿ ಹೊಂಬಣ್ಣ ಬರುವವರೆಗೆ ಫ್ರೈ ಮಾಡಿ ನಂತರ ಸರ್ವ್ ಮಾಡಿ. ಇದು ಟೀ ಸಮಯದಲ್ಲಿ ಸವಿಯಲು ಚೆನ್ನಾಗಿರುತ್ತದೆ.The post ಟೀ ಜೊತೆ ಸವಿಯಿರಿ ಹಾಗಲಕಾಯಿ ಟಿಕ್ಕಿ..! first appeared on Lovely Dunia.